ᱯᱟᱞᱠᱤ ᱟᱲᱟᱜ

ᱯᱟᱞᱠᱤ ᱟᱲᱟᱜ (Spinaciae oleracea) ᱚᱢᱚᱨᱛᱷᱮᱱᱥᱤ ᱠᱩᱞ ᱨᱮᱱᱟᱜ ᱯᱷᱩᱞᱟᱹᱣ ᱟᱱᱟᱜ ᱫᱟᱨᱮ ᱟᱲᱟᱜ ᱠᱟᱱᱟ, ᱡᱟᱦᱟᱸ ᱫᱚ ᱥᱟᱠᱟᱢ ᱟᱨ ᱰᱟᱱᱴᱤᱫ ᱟᱲᱟᱜ ᱡᱚᱢ ᱢᱮᱱᱮᱛᱮ ᱠᱚ ᱡᱚᱢᱟ ᱾ ᱯᱟᱞᱠᱤ ᱟᱲᱟᱜ ᱨᱮ ᱠᱷᱚᱱᱤᱡ ᱵᱩᱠᱩᱝ ᱟᱨ ᱵᱤᱴᱟᱢᱤᱱ ᱧᱟᱢᱚᱜ ᱠᱟᱱᱟ, ᱢᱮᱱᱠᱟᱷᱟᱱ ᱟᱹᱠᱡᱮᱭᱞᱤᱠ ᱮᱥᱤᱰ ᱨᱮᱱᱟᱜ ᱛᱟᱦᱮᱱ ᱠᱟᱨᱚᱱ ᱛᱮ ᱠᱮᱭᱞᱥᱤᱭᱚᱢ ᱵᱟᱝ ᱛᱟᱦᱮᱱ ᱠᱟᱱᱟ ᱾ ᱱᱚᱶᱟ ᱫᱚ ᱤᱨᱟᱱ ᱟᱨ ᱚᱱᱟ ᱥᱩᱨ - ᱥᱩᱯᱩᱨ ᱨᱮᱱᱟᱜ ᱴᱚᱴᱷᱟ ᱠᱚᱨᱮ ᱱᱟᱜ ᱢᱤᱫ ᱟᱯᱱᱟᱨᱟᱜ ᱫᱤᱥᱚᱢ ᱨᱮᱱᱟᱜ ᱜᱮ ᱠᱟᱱᱟ ᱾ ᱤᱥᱟ ᱢᱟᱲᱟᱝ ᱞᱟᱹᱭᱚᱜ ᱪᱟᱭᱱᱟ ᱨᱮ ᱢᱮᱱᱟᱜ - ᱟ, ᱡᱟᱦᱟᱸ ᱫᱚ ᱵᱟᱰᱟᱭᱚᱜ ᱠᱟᱱᱟ ᱡᱮ ᱪᱟᱭᱱᱟ ᱨᱮ ᱱᱮᱯᱟᱞ ᱠᱷᱚᱱ ᱦᱩᱭ ᱞᱮᱱᱟ ᱾ ᱑᱒ ᱥᱟᱛᱟᱵᱟᱫᱤ ᱨᱮ ᱱᱚᱶᱟ ᱟᱯᱷᱨᱤᱠᱟ ᱦᱩᱭ ᱥᱟᱶᱛᱮ ᱭᱩᱨᱳᱯ ᱥᱮᱴᱮᱨ ᱮᱱᱟ ᱾

 ᱩᱯᱨᱩᱢ 
ᱯᱟᱞᱠᱤ ᱟᱲᱟᱜ ᱨᱟᱵᱟᱝ ᱨᱤᱛᱩ ᱨᱮᱱᱟᱜ ᱟᱨᱡᱟᱣ ᱠᱟᱱᱟ ᱟᱨ ᱱᱚᱶᱟ ᱨᱮᱫᱚ ᱫᱟᱜ ᱠᱚ ᱮᱢ ᱠᱟᱛᱮ ᱦᱟᱨᱟᱜ ᱠᱟᱱᱟ, ᱢᱮᱱᱠᱟᱷᱟᱱ ᱵᱟᱹᱲᱛᱤ ᱥᱤᱛᱩᱢ ᱨᱮ ᱵᱟᱝ ᱜᱮ ᱥᱟᱦᱟᱜ - ᱟ ᱾ ᱡᱚᱠᱷᱚᱱ ᱥᱤᱧ ᱡᱮᱞᱮᱝ ᱟᱨ ᱧᱤᱫᱟᱹ ᱠᱷᱟᱴᱚ ᱛᱟᱦᱮᱱᱟ, ᱩᱱᱨᱮ ᱱᱚᱶᱟ ᱨᱮ ᱡᱟᱝ ᱨᱮᱱᱟᱜ ᱰᱚᱝᱴᱷᱚᱞ ᱚᱰᱚᱠᱚᱜ ᱠᱟᱱᱟ ᱟᱨ ᱫᱟᱨᱮ ᱨᱮᱱᱟᱜ ᱦᱟᱨᱟᱜ ᱠᱚᱢᱚᱜ ᱠᱟᱱᱟ ᱾
 ᱯᱟᱞᱠᱤ ᱨᱮᱱᱟᱜ ᱜᱩᱱ 
ᱨᱟᱵᱟᱭ ᱨᱤᱛᱩ ᱨᱮ ᱥᱟᱱᱢᱟ ᱠᱷᱚᱱ ᱥᱚᱨᱮᱥ ᱟᱱ ᱩᱛᱩ ᱢᱟᱱᱟᱜ ᱠᱟᱱᱟ ᱾ ᱯᱟᱞᱠᱤ ᱨᱮ ᱡᱟᱦᱟᱸ ᱜᱩᱱ ᱧᱟᱢᱚᱜ ᱠᱟᱱᱟ ᱚᱱᱟ ᱫᱚ ᱥᱟᱢᱟᱱᱟᱱ ᱮᱴᱟᱜᱟᱜ ᱩᱛᱩ ᱡᱤᱱᱤᱥ ᱨᱮ ᱵᱟᱝ ᱧᱟᱢᱚᱜ ᱠᱟᱱᱟ ᱾ ᱯᱟᱞᱠᱤ ᱨᱮ ᱢᱮᱬᱦᱮᱫ ᱨᱮᱱᱟᱜ ᱟᱸᱥ ᱦᱚᱸ ᱟᱹᱰᱤ ᱠᱚᱢ ᱜᱮ ᱛᱟᱦᱮᱱ ᱠᱟᱱᱟ ᱾ ᱚᱱᱟᱛᱮ ᱯᱟᱞᱠᱤ ᱟᱲᱟᱜ ᱡᱚᱢ ᱞᱮᱠᱷᱟᱱ ᱢᱟᱭᱟᱢ ᱨᱮᱱᱟᱜ ᱟᱨᱟᱜ ᱜᱩᱱ ᱨᱮᱱᱟᱜ ᱮᱞ ᱠᱚ ᱵᱟᱹᱲᱛᱤᱜ ᱠᱟᱱᱟ ᱾
 ᱵᱟᱰᱟᱭ ᱟᱹᱨᱤᱪᱟᱹᱞᱤ 
ᱠᱳᱢᱤᱠᱥ ᱟᱨ ᱠᱟᱨᱴᱩᱱ ᱪᱚᱨᱤᱛᱨᱚ ᱯᱳᱯᱮᱭ ᱫᱤ ᱥᱮᱞᱚᱨ ᱢᱮᱭᱱ ᱫᱚ ᱑᱙᱓᱑ ᱠᱷᱚᱱ ᱵᱟᱱᱟᱣ ᱦᱩᱭ ᱞᱮᱱᱟ ᱪᱮᱫᱟᱜ ᱥᱮ ᱯᱟᱞᱠᱤ ᱟᱲᱟᱜ, ᱵᱤᱥᱮᱥ ᱨᱩᱯ ᱛᱮ ᱫᱚ ᱰᱟᱵᱟ ᱵᱚᱸᱫᱽ ᱠᱤᱥᱤᱢ ᱞᱟᱹᱜᱤᱫ ᱢᱤᱫ ᱠᱮᱴᱮᱡ ᱥᱟᱹᱜᱟᱹᱭ ᱢᱮᱱᱟᱜ - ᱟ ᱾ ᱱᱚᱶᱟ ᱡᱚᱢ ᱞᱮᱠᱷᱟᱱ ᱦᱚᱲᱢᱚ ᱠᱚ ᱠᱮᱴᱮᱡᱚᱜ - ᱟ ᱾

 ᱱᱚᱸᱰᱮ ᱦᱚᱸ ᱧᱮᱞᱢᱮ 
• ᱛᱩᱲᱤ ᱟᱲᱟᱜ

 ᱯᱨᱳᱰᱳᱠᱥᱳᱱ ᱟᱨ ᱦᱟᱴ ᱞᱟᱹᱜᱤᱫ 
+ Spinach production - 2017CountryProduction  (millions of tonnes)  25.6  0.33  0.24  0.22  0.15World  27.9<small>Source: UN Food & Agriculture Organization, Statistics Division (FAOSTAT)

 ᱵᱟᱦᱨᱮ ᱡᱚᱱᱚᱲ 
 FAO spinach data sheet 
 ᱯᱟᱞᱠᱤ ᱟᱲᱟᱜ 
 Fresh-Market Spinach: Background Information and Statistics  USDA 2007
 Factors Affecting Spinach Consumption in the United States  USDA 2004
 US import/export data 
 Powell, D. and Chapman "Fresh and Risky" Food Safety Network, September 15, 2006 

 ᱥᱟᱹᱠᱷᱭᱟᱹᱛ 

ᱛᱷᱚᱠ:ᱫᱟᱨᱮ
ᱛᱷᱚᱠ:ᱵᱷᱟᱨᱚᱛ ᱫᱤᱥᱚᱢ ᱨᱮᱱᱟᱜ ᱫᱟᱨᱮ